както и да притежава квалификация и умения в следните области:“.
 17.
 Глава 12 се изменя, както следва:
 а)
 точка 12.1.2.2. се заменя със следното:
 „12.1.2.2.
 Всички рамкови метал-детектори, използвани изключително за проверка на лица, които не са пътници, трябва да отговарят като минимум на стандарт 1.“;
 б)
 добавят се следните точки 12.5.1.4. и 12.5.1.5.:
 „12.5.1.4.
 Трябва да има администратор на системата ТIР, който да отговаря за управлението на конфигурацията на тази система.
 12.5.1.5.
 Компетентният орган редовно следи за правилното прилагане на системите TIP и гарантира, че системите са конфигурирани правилно, включително реалистична и подходяща проекция на предметите, отговарят на изискванията и разполагат с актуализирани набори от изображения.“;
 в)
 точка 12.8.2. се заменя със следното:
 „12.8.2.
 Преди планираното му въвеждане съответната държава членка уведомява писмено Комисията и останалите държави членки за предложения нов метод за проверка, който тя възнамерява да разреши, като включва и становището си за начина, по който ще гарантира, че прилагането на новия метод ще изпълни изискванията на точка 12.8.1., буква б). Уведомлението съдържа също така подробна информация за обекта/обектите, в който/които ще бъде използван методът за проверка, както и планираната продължителност на периода за оценка.“;
 г)
 добавя се следната точка 12.10.:
 „12.10. ОБОРУДВАНЕ ЗА ОТКРИВАНЕ НА МЕТАЛ (MDE)
 Подробни разпоредби относно употребата на MDE се съдържат в отделно решение на Комисията.“
 